

# **ОБЩИНА ТУТРАКАН**

**ЗАПОВЕД**

 **№ РД-04-923/22.08.2017г**

 На основание чл.44, ал.2 от ЗМСМА, чл.55 ал.1 т.1 и ал.3, и чл.56 ал.1 т.3, чл.62 от Наредбата за реда за придобиване, управление и разпореждане с общинско имущество /НРПУРОИ/, в изпълнение на Решение №436 по Протокол №28 от 20.07.2017г на Общински съвет град Тутракан

**І .НАРЕЖДАМ:**

1.Да се проведе публичен търг с тайно наддаване за продажба на недвижим имот – частна общинска собственост, а именно: незастроен поземлен имот, находящ се в землището на с. Белица, Община Тутракан, ЕКАТТЕ 03527, местност „Топкору”, с площ от 101,616 */сто и един дка шестстотин и шестнадесет кв.м/* дка**,** трета категория, с начин на трайно ползване „писта (селскостопанско летище)”, съгласно Акт за частна общинска собственост №1777/23.01.2014г, при следните условия:

**2.** **Търгът да се проведе на 18.09.2017 г. от 11.00 часа в заседателната зала на Общински съвет град Тутракан, ул. Трансмариска № 20.**

**3.** **Първоначална тръжна цена:** **223 200,00** */двеста двадесет и три хиляди и двеста лв /* лева.

**4. Размер на депозита за участие в търга** - 10 % от първоначалната тръжна цена, в размер на **22 320,00** */двадесет и две хиляди триста и двадесет лв/* **лева**, се внася по банкова сметка на Община Тутракан: **IBAN BG94СЕСB97903347458500, BIC:CECBBGSF** в **„ЦКБ-АД”**, клон Русе, на касата към Информационния център на Община Тутракан, в срок от 25.08.2017г до 16,00 часа на 15.09.2017г.

**5. Размер на стъпка при наддаване -** 10 % от първоначалната тръжна цена, в размер на **22 320,00** */двадесет и две хиляди триста и двадесет лв/* **лева.**

**6. Време и начин на оглед** – закупилите тръжни книжа могат да извършват оглед на имотите след предварителна заявка в Дирекция „Общинска собственост и стопански дейности”- стая № 32 на Община Тутракан или на тел. 0866/60628;

**7. Начин и срок на плащане –** Спечелилият участник заплаща постигната на търга цена на имота */без внесения депозит/* в 14 */четиринадесет/* дневен срок от датата на връчване на заповедта по чл. 66, ал. 2 от НРПУРОИ по банкова сметка на Община Тутракан: IBAN – BG10CECB97908447458500, BIC: CECBBGSF, код: 445600 в „ЦКБ” АД, клон Русе.

**8. Други тръжни условия :**

 **8.1.** Тръжните книжа се закупуват от Дирекция „Общинска собственост и стопански дейности” – стая № 32 на Община Тутракан срещу 24,00 */двадесет и четири/* лева с ДДС платими на касата към информационния център по сметка на Община Тутракан: IBAN- BG10СЕСB97908447458500, BIC:CECBBGSF, код:448090 в “ЦКБ-АД”, клон Русе в срок от 25.08.2017г. до 16.00 ч. на 15.09.2017г.;

**8.2.** До участие в търга ще бъдат допуснати лицата (фирмите), които са закупили тръжни книжа, внесли депозит, подали заявление за допускане до участие в търга с приложени документи в определения срок по т. 9 и отговарят на следните условия:

1. Нямат задължения от наем на земя от ОПФ;

2. Нямат задължения към Община Тутракан, породени от задължения към „Местни данъци и такси” и глоби / имуществени санкции по наказателни постановления;

3. Не е „свързано лице” по смисъла на Търговския закон, с лице, имащо задължения към Община Тутракан;

4. Не са обявени в ликвидация или несъстоятелност */за юридически лица/*;

 **8.3. Кандидатите – юридически лица**, посочват в заявлението единен идентификационен код, съгласно чл. 23 ал. 5 от Закона за Търговския регистър /ЗТР/;

 - Декларация, че лицето няма просрочени задължения от наем на земя от ОПФ и не е „свързано лице” по смисъла на Търговския закон с лица, имащи такива задължения;

**8.4. Кандидатите – физически лица**,прилагат към заявлението за допускане до участие в търга, следните документи:

 - Заверено копие на лична карта;

 - Декларация, че лицето няма просрочени задължения от наем на земя от ОПФ и не е „свързано лице” по смисъла на Търговския закон с лица, имащи такива задължения;

 9.Условия за подаване на офертните предложения: Подаването на предложенията за участие в публичния търг с тайно наддаване се извършва чрез три непрозрачни плика, запечатани от кандидата.

 В първи плик с надпис „Документи” се поставят приложените документите в т.8.3 и т.8.4, и се запечатва.

 Във втори плик с надпис „Оферта” кандидатът поставя офертата, не по ниска от обявената в т.3 и се запечатва, без да фигурират имената или друга информация за участника на търга. Пликовете се поставят в трети, запечатан от него плик, върху който се отбелязват името и адреса на кандидата и описание на предмета на търга.

 9.1. В случай, че двама или повече участника са предложили еднаква най-висока цена, търгът завършва с явно наддаване между тях, като наддаването започва от предложената цена със стъпка за наддаване в размер на 10 % от цената по т.3.

 9.2. При отказ на обявения за спечелил търга участник от сключване на договор за покупко- продажба с Община Тутракан, внесения от него депозит остава в полза на общината и се предлага на втория участник в търга да сключи договор за покупко- продажба на предлаганата от него цена, в случай, че и втория класиран участник откаже сключване на договор и неговия депозит се задължа в полза на общината и се обявява нов търг.

 Публичният търг и сключването на договор за покупко- продажба ще се извършат по реда на Глава V /пета/ от Наредба за реда за придобиване, управление и разпореждане с общинско имущество на Общински съвет град Тутракан.

10. **Краен срок за подаване на офертните предложения: до 16.00ч. на 15.09.2017г.** в информационния център на Община Тутракан в запечатан непрозрачен плик, съгласно условията в т.9.

**ІІ. У Т В Ъ Р Ж Д А В А М :**

**1.Тръжна документация, както следва :**

 **-** Заповед за провеждане на търга;

 - Скица на имота;

 - Акт за общинска собственост;

- Проекто-заповед, съгласно чл. 66, ал. 2 от НРПУРОИ;

- Проекто-договор;

- Образец на заявлението за допускане да участие в търга;

2. Условия за оглед на имота съгласно раздел I т.6;

3.Краен срок за приемане на офертните предложения за участие в търга- 16.00ч. на 15.09.2017г. в информационен център на Община Тутракан в запечатан непрозрачен плик, съгласно условията в т.9.

**4. Дата за провеждане на повторен търг –** при неявяване на кандидати, повторен търг да се проведе на **25.09.2017г. в заседателната зала на Общински съвет гр. Тутракан, ул. Трансмариска № 20 при същите условия от 11.00 часа**.

Тръжните документи за участие в повторния търг се закупуват от Дирекция „Общинска собственост и стопански дейности” - стая № 32 на Община Тутракан срещу 24,00 лева с ДДС, платими на касата към Информационния център на Община Тутракан по банкова сметка IBAN- BG10СЕСB97908447458500, BIC: CECBBGSF, код: 448090, в „ЦКБ” АД, клон Русе в срок от 19.09.2017г до 16.00 часа на 21.09.2017г.

Депозита за участие в повторния търг - 10 % от началната тръжна цена, в размер на **22 320,00** */двадесет и две хиляди триста и двадесет лв/* **лева**, се внася по банкова сметка на Община Тутракан: IBAN BG94СЕСB97903347458500, BIC:CECBBGSF в „ЦКБ-АД”, клон Русе, на касата към Информационния център на Община Тутракан, в срок от 19.09.2017г до 16,00 часа на 21.09.2017г.

 Краен срок за подаване на офертните предложения за участие в повторния търг до 16.00 часа на 21.09.2017г.

Настоящата заповед се състави и подписа в два еднообразни екземпляра – един за регистъра на заповедите и един за архива на Дирекция ОССД.

**МИЛЕН МАРИНОВ**

*И.д. Кмет на Община Тутракан*

*Съгласно Заповед № РД-04-916/18.08.2017г.*